
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,                                                                

           reformă şi privatizare
           Nr. 21/95
           Bucureşti, 19.06.2012
	
	                      Comisia pentru buget,

                             finanţe şi bănci

                             Nr. 22/132
                     PL-x 125
                                                                                               PL-X
	                                                                           Bucureşti, 10.05.2006

                                                                           Nr.  Pl.x – 289/2006


                  Nr. PL-x  139/2012
   BIROULUI  PERMANENT  

       AL

CAMEREI  DEPUTAŢILOR

Vă înaintăm alăturat, RAPORTUL COMUN asupra proiectului de Lege privind aprobarea Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională, trimis cu adresa                               nr. PL-x 139 din 29 mai 2012, înregistrată sub nr. 21/95, respectiv 22/132 din 30 mai 2012, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE                                                         PREŞEDINTE  
                  Mihai TUDOSE                                                 Maria Eugenia BARNA                        

RAPORT COMUN 
asupra proiectului de Lege privind aprobarea 

Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională, trimis cu adresa nr. PL-x 139 din                  29 mai 2012, înregistrată sub  nr. 21/95,  respectiv 22/132 din 30 mai 2012.
  Conform prevederilor art. 75 din Constituţia României, republicată, şi ale              art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă, în şedinţa din 21 mai 2012.  
Consiliul Legislativ, prin avizul nr.184 din 13 martie 2012, a avizat favorabil proiectul de ordonanţă de urgenţă, cu observaţii şi propuneri. 
Guvernul prin adresa nr. 3999/DRP din data de 5 iunie 2012 a comunicat celor două Comisii menţinerea punctului de vedere de aprobare a Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională, în forma adoptată de Senat.
Comisia juridică, de disciplină şi imunităţi, conform avizului nr.31/363 din            12 iunie 2012, a avizat favorabil iniţiativa legislativă.
Proiectul de lege supus dezbaterii are ca obiect de reglementare aprobarea Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională, în sensul introducerii următoarelor modificări:

- ajutorul de stat regional pentru proiectul de investiţii destinat procedurii de automobile şi pentru proiectul de investiţii destinat producerii de motoare se plafonează la un total de maxim 75 milioane euro;

- valoarea totală a investiţiilor Ford realizate la Craiova pentru care se acordă ajutor de stat regional este de 869,09 milioane euro, din care 331,35 milioane euro cheltuieli eligibile;

- perioada de implementare a investiţiilor se extinde cu 3 luni faţă de perioada prevăzută iniţial, până la 31 decembrie 2012;

- se instituie un mecanism de ajustare şi recuperare corespunzătoare, conform prevederilor legale în vigoare, a ajutorului de stat aferent fiecărui proiect de investiţii, proporţional cu gradul de nerealizare a producţiei de automobile/motoare faţă de producţia estimată în planul de afaceri revizuit.
- Societatea Comercială FORD ROMÂNIA - S.A. va contribui la dezvoltarea regională prin plata de taxe şi impozite la bugetul general consolidat în perioada                   2008-2017, conform prevederilor legale, în valoare totală estimată de 341,9 milioane euro. 

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, cele două Comisii au examinat iniţiativa legislativă în şedinţe separate. 

Comisia pentru buget, finanţe şi bănci a examinat proiectul de lege susmenţionat în şedinţa din 13 iunie 2012. Comisia pentru politică economică, reformă şi privatizare a examinat iniţiativa legislativă susmenţionată  şi documentele care o însoţesc în şedinţa din 19 iunie 2012. 

    La dezbaterea iniţiativei legislative, au participat, în calitate de invitaţi,  din partea Comisiei Naţionale de Prognoză, domnul Ion Ghizdeanu – preşedinte, iar din partea Ministerului Finanţelor Publice, doamna Mariana Niţu – director general adjunct.

Din totalul de 22 de membri ai Comisiei pentru politică economică, reformă şi privatizare au fost prezenţi 20 deputaţi, iar din numărul total de 33 de membri ai Comisiei pentru buget, finanţe şi bănci au participat la dezbateri  23 deputaţi.  
În urma examinării iniţiativei legislative şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare,  proiectul de Lege privind aprobarea Ordonanței de urgență a Guvernului nr.5/2012 pentru modificarea și completarea Ordonanței de urgență a Guvernului nr.109/2008 privind acordarea de ajutor de stat individual având ca obiectiv dezvoltarea regională, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

         PREŞEDINTE                                                       PREŞEDINTE    
                       Mihai TUDOSE                                                Maria Eugenia BARNA 
         SECRETAR                                                           SECRETAR
                      Horia GRAMA                                                         Nicolae BUD 
                 Şef serviciu                                                                                                                         Consilier  parlamentar
                                                                                                                                      

          Graziella Segărceanu

